Legal Document

Category: 5

Text:
5. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 73  της 28 Ιαν. /16 Φεβρ. 1978 (ΦΕΚ Α΄ 18) Περί ρυθμίσεως θεμάτων κατ’ εφαρμογήν του Ν.Δ. 93/1974, αφορώντων τα πλοία του Π. Ναυτικού. Έχοντες υπ’ όψει: α.Την παρ. 1ζ του άρθρ. 7 και την παρ. 2 του άρθρ. 8 του Ν.Δ. 93/74 «περί κυρώσεως της υπογραφείσης εν Λονδίνω Συμβάσεως» περί διεθνών κανονισμών προς αποφυγήν Συγκρούσεων εν θαλάσση 1972». β.Απόφασιν του Ανωτάτου Ναυτικού Συμβουλίου (Πρακτικόν υπ’ αριθ. 4 από 28.1.1977). γ.Απόφασιν του Γνωμοδοτικού Συμβουλίου Εμπορικού Ναυτικού (Πρακτικόν της 50ής συνεδριάσεως ΣΕΝ/22.6.1977). δ.Την υπ’ αριθ. 1138/77 Γνωμοδότησιν του Συμβουλίου Επικρατείας, προτάσει των Ημετέρων επί της Εμπορικής Ναυτιλίας και Εθνικής Αμύνης Υπουργών, απεφασίσαμεν και ορίζομεν. Άρθρον μόνον.-Οιαδήποτε απαίτησις, ως προς τον αριθμόν, θέσιν, απόστασιν ή τόξον ορατότητος των φανών ή σχημάτων, ως επίσης και με την τοποθέτησιν και τα χαρακτηριστικά των συσκευών ηχητικών σημάτων, εκ του εν ισχύϊ Διεθνούς Κανονισμού προς Αποφυγήν Συγκρούσεως εν Θαλάσση (ΚΑΣ), ήτις δεν πληρούται υπό των Ελληνικών Πολεμικών Πλοίων, λόγω της ειδικής κατασκευής ή προορισμού των, βεβαιούται υπό του ΥΕΘΑ/ΓΕΝ δι’ εκδόσεως καταλλήλου πιστοποιητικού (εις την Ελληνικήν και Αγγλικήν γλώσσαν επί του αυτού εντύπου) δι’ εν έκαστον των μη συμμορφουμένων Π. Πλοίων, αναφερομένων λεπτομερώς των υφισταμένων διαφορών. Σελ. 60(β) Τεύχος 1378 Σελ. 8 2.Μερίμνη ΥΕΘΑ/ΓΕΝ/ΥΥ τοιαύται διαφοραί θα περιλαμβάνωνται εις τας κατ’ έτος εκδιδομένας μονίμους Αγγελίας τοις Ναυτιλλομένοις κατά τύπους Πλοίων και ουχί δι’ εν έκαστον κεχωρισμένως. 3.Εις τους αυτούς επί της Εμπορικής Ναυτιλίας και Εθνικής Αμύνης Υπουργούς, ανατίθεμεν την δημοσίευσιν και εκτέλεσιν του παρόντος Π.Δ/τος. 4.Η ισχύς του παρόντος άρχεται από της δημοσιεύσεώς του δια την Εφημερίδος της Κυβερνήσεως. 6. ΝΟΜΟΣ ΥΠ’ ΑΡΙΘ. 3036 της 22/23 Ιουλ. 2002 (ΦΕΚ Α΄171) Τροποποίηση διατάξεων στρατολογικής νομοθεσίας, ρύθμιση στρατιωτικών υποχρεώσεων ορισμένων κατηγοριών στρατευσίμων, ανυποτάκτων και οπλιτών, θέματα επαγγελματιών οπλιτών και άλλες διατάξεις. Άρθρ.14.-Σε ό,τι αφορά την κάλυψη επιτακτικών αναγκών σε προσωπικό των βοηθητικών πλοίων του Πολεμικού Ναυτικού προς αντιμετώπιση αμυντικών αναγκών της χώρας, οι διατάξεις του ν. 4442/1929 (ΦΕΚ 339 Α΄), όπως ισχύει, εφαρμόζονται αποκλειστικά στις περιπτώσεις πολέμου, γενικής επιστράτευσης και εφόσον τεθεί σε εφαρμογή ο νόμος για την κατάσταση πολιορκίας. Για τις λοιπές διατάξεις βλ. Τόμ. 36 σελ. 112,07. 37.Β.ε.5-6 Πλοία Πολεμικού Ναυτικού